L'Eliana comptarà amb un centre de dia de diversitat funcional
28 de octubre de 2022

L'Eliana està d'enhorabona. I és que la Diputació de València i l'Ajuntament estan avançant el projecte de construcció d'un centre de dia de diversitat funcional al municipi, amb una ajuda directa de dos milions d'euros de la corporació provincial al Consistori, que ofereix diferents parcel·les dotacionals per a la ubicació del nou centre.

L'alcalde, Salva Torrent, es va reunir ahir en seu provincial amb la diputada de Benestar Social, Pilar Sarrión, per a abordar el procediment tècnic d'aquesta subvenció concedida per la Diputació en el marc del Pla Convivint.

L'Ajuntament aportarà els terrenys, mentre que la Diputació subvencionarà amb dos milions d'euros el projecte de construcció i l'execució del centre i la Generalitat, equiparà les instal·lacions construïdes i les dotarà del personal necessari per a la seua posada en marxa.

L'ajuda de la corporació es transferirà en el moment en què el Consell publique l'aprovació definitiva del projecte en el DOGV, i previsiblement arribarà aquest mateix any al Consistori perquè puga iniciar la fase constructiva.

Torrent ha celebrat la notícia de l'arribada d'un centre d'aquestes característiques a la localitat, en la qual persones amb discapacitat amb gran deterioració de les seues capacitats funcionals rebran assistència integral, tractament especialitzat, activitats ocupacionals i rehabilitadores o suport psicosocial.